CELEX: C2004/314/10
Language: el
Date: 2004-12-18 00:00:00
Title: Υπόθεση C-447/04: Αίτηση εκδόσεως προδικαστικής αποφάσεως που υπέβαλε με διάταξη της 30ής Σεπτεμβρίου 2004 το Landesgericht Innsbruck στο πλαίσιο της διαφοράς Autohaus Ostermann GmbH κατά VAV Versicherungs AG

18.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/6
            
         Αίτηση εκδόσεως προδικαστικής αποφάσεως που υπέβαλε με διάταξη της 30ής Σεπτεμβρίου 2004 το Landesgericht Innsbruck στο πλαίσιο της διαφοράς Autohaus Ostermann GmbH κατά VAV Versicherungs AG
   (Υπόθεση C-447/04)
   (2004/C 314/10)
   Με διάταξη της 30ής Σεπτεμβρίου 2004, που περιήλθε στη Γραμματεία του Δικαστηρίου στις 27 Οκτωβρίου 2004, το Landesgericht Innsbruck ζητεί από το Δικαστήριο των Ευρωπαϊκών Κοινοτήτων, στο πλαίσιο της διαφοράς Autohaus Ostermann GmbH κατά VAV Versicherungs AG, την έκδοση προδικαστικής αποφάσεως επί του ακολούθου ερωτήματος:
   Έχει το άρθρο 4, παράγραφος 6, της οδηγίας 2000/26/ΕΚ του Ευρωπαϊκού Κοινοβουλίου και του Συμβουλίου, της 16.5.2000, για την προσέγγιση των νομοθεσιών των κρατών μελών σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και για την τροποποίηση των οδηγιών 73/239/ΕΟΚ και 88/357/ΕΟΚ του Συμβουλίου (τέταρτη οδηγία ασφάλισης αυτοκινήτων) (1), την έννοια ότι η ασφαλιστική επιχείρηση κατά της οποίας υφίσταται η αξίωση διαθέτει πάντοτε, ακόμη και σε περίπτωση απλής πραγματικής και νομικής καταστάσεως, προθεσμία τριών μηνών για τον χειρισμό της υποθέσεως, ή ότι αποτελεί απλώς «διάταξη περί του ληξιπροθέσμου», η οποία δεν αποκλείει την ενωρίτερον, διά της ασκήσεως αγωγής εγειρόμενη αξίωση κατά της ασφαλιστικής επιχειρήσεως, μετά τη θέση «εύλογης» προθεσμίας πληρωμής, ακόμη και εντός της προθεσμίας των τριών μηνών;
   
      (1)  ΕΕ L 181, σ. 65.